Հանս Ցիմեր

Հանս Ֆլորիան Ցիմեր (գերմ.՝ Hans Florian Zimmer, սեպտեմբերի 12, 1957(1957-09-12)[…], Ֆրանկֆուրտ, Գերմանիայի Ֆեդերատիվ Հանրապետություն), գերմանացի կոմպոզիտոր, որը գրել է բազմաթիվ երաժշտություններ ֆիլմերի և համակարգչային խաղերի համար։ «Օսկար» մրցանակի դափնեկիր է, «Ոսկե Գլոբուս» մրցանակի երկակի դափնեկիր և «Գրեմի» մրցանակի եռակի դափնեկիր։


== Կենսագրություն ==
Ցիմերը ծնվել է Ֆրանկֆուրտում, բայց պատանի հասակում տեղափոխվել է ապրելու Մեծ Բրիտանիա, որտեղ ավարտել է մասնավոր «Hurtwood House» դպրոցը։ Բացատրելով Բրիտանիա տեղափոխվելու պատճառները՝ Ցիմերը ասել է. «Իմ հայրը մահացել է, երբ ես շատ փոքր էի, և ես կամաց-կամաց գնում էի դեպի երաժշտությունը, որը ժամանակի ընթացքում դարձավ իմ լավագույն ընկերը»։ Երաժշտական կարիերան սկսել է «Ultravox» և «The Buggles» խմբերում, որտեղ նվագում էր ստեղնաշարային գործիքների վրա։ 1980-ականներին նա աշխատում էր կոմպոզիտոր Ստենլի Մայերսի հետ։ Ցիմերի առաջին խոշորագույն նվաճումը համարվում է «Անձրևի մարդը» ֆիլմի երաժշտական թեման, որի համար առաջադրվում է «Օսկար» մրցանակի՝ լավագույն երաժշտության համար։ Նման հաջողությունից հետո Ցիմերը սկսում է աշխատել մեծ բյուջե ունեցող ֆիլմերում, որոնցից են՝ «Գլադիատորը», «Եգիպտոսի արքայազնը», «Առյուծ արքան», որի համար արժանանում է «Օսկար» մրցանակի, «Բարակ կարմիր գիծը», «Սկիզբ»։ Իր ստուդիայում՝ «Remote Control Productions», (ավելի վաղ հայտնի «Media Ventures» անունով), աշխատում են Սթիվ Յաբլոնսկին, Ջեյմս Դուլին և Ջեֆ Զանելին։ Ստուդիայի առավել հայտնի կոմպոզիտորներից են Հարի Գրեգսոն-Ուիլյամսը, Մարք Մանչինին և Կլաուս Բադելթը։ 2010 թ. դեկտեմբերի 8-ին Հանս Ցիմերը արժանանում է աստղի՝ «Հոլիվուդյան փառքի ծառուղում»։ The Daily Telegraph թերթի կազմած «100 ժամանակակից տաղանդները» ցուցակում Ցիմերը զբաղեցնում է 72-րդ տեղը։ 2011 թ. Քյոլն քաղաքում Ցիմերը արժանանում է «Լավագույն սաունդթրեք» մրցանակի «Սկիզբ» ֆիլմի համար։ Ներկա պահին Ցիմերը ապրում է Լոս Անջելեսում իր կնոջ Սյուզանի և չորս երեխաների հետ։


== Ֆիլմագրություն ==


== Մրցանակներ և առաջադրումներ ==
«Օսկար»
2011 - առաջադրում - «Սկիզբ» ֆիլմի համար
2010 - առաջադրում - «Շերլոկ Հոլմս» ֆիլմի համար
2001 - առաջադրում - «Գլադիատոր» ֆիլմի համար
1999 - առաջադրում - «Բարակ կարմիր գիծ» և «Եգիպտոսի արքայազնը» ֆիլմերի համար
1998 - առաջադրում - «As Good as It Gets» ֆիլմի համար
1997 - առաջադրում - «The Preacher's Wife» ֆիլմի համար
1995 - մրցանակ - «Առյուծ արքան» ֆիլմի համար
1989 - առաջադրում - «Անձրևի մարդը» ֆիլմի համար
«Ոսկե Գլոբուս» (8 առաջադրում և 2 մրցանակ)
2011 - «Սկիզբ»
2009 - «Ֆրոսթն ընդդեմ Նիքսոնի»
2007 - «Դա Վինչիի ծածկագիրը»
2005 - «Իսպանական անգլերեն»
2004 - «Վերջին սամուրայը»
2003 - «Սփիրիթ։ Հովատակերի հոգին»
2002 - «Փերլ Հարբեր»
2001 - մրցանակ - «Գլադիատոր» ֆիլմի համար
1999 - «Եգիպտոսի արքայազնը»
1995 - մրցանակ - «Առյուծ արքան» ֆիլմի համար
«BAFTA» (5 առաջադրում)
2011 - «Սկիզբ»
2009 - «Մութ ասպետը» Ջեյմս Նյութան Հովարդի հետ համատեղ
2001 - «Գլադիատոր»
1995 - «Առյուծ արքան»
1992 - «Թելման և Լուիզը»
«Գրեմի» (5 առաջադրում և 2 մրցանակ)
2011 - «Սկիզբ» և «Շերլոկ Հոլմս»
2009 - մրցանակ - «Մութ ասպետը» Ջեյմս Նյութան Հովարդի հետ համատեղ
2007 - «Դա Վինչիի ծածկագիրը» և «Կարիբյան ծովի ծովահենները։ Մեռյալի սնդուկը»
2001 - «Գլադիատոր»
1996 - մրցանակ - «Կարմիր մակնթացություն»
1995 - «Առյուծ արքան»
1991 - «Միսս Դեյզիի վարորդը»


== Ծանոթագրություններ ==


== Հղումներ ==
Պաշտոնական կայք
IMDb-ում
Hans Zimmer at the SoundtrackINFO project
Hans Zimmer Fan Site
Hans Zimmer at SoundtrackNet
Թվիթթեր